महिला को ट्रेन में प्रसव पीड़ा एंबुलेंस में जन्मी बच्ची
रिटायर्ड कर्नल का शौर्य पदक चोरी, मामला दर्ज
सेक्टर-21सीस्थित एक निजी होटल में आयोजित कार्यक्रम में आए रिटायर्ड कर्नल की गाड़ी से शौर्य पदक समेत दो मेडल चोरी हो गए। इसकी सूचना उन्होंने सूरजकुंड थाने की पुलिस को दी। पुलिस ने केस दर्ज कर लिया है। अब पुलिस मामले की जांच कर रही है। होटल के बाहर आसपास लगे सीसीटीवी कैमरे की जांच की जा रही है। कर्नल सहारनपुर यूपी के रहने वाले हैं। रिटायर्ड कर्नल थोनगम जोथेन ने सूरजकुंड थाने में दर्ज कराए मामले में कहा है कि 17 दिसंबर को वे एक कार्यक्रम में शामिल होने सेक्टर-21सी स्थित एक होटल में आए थे। उन्होंने अपनी गाड़ी को पार्किंग में खड़ी कर दिया था। कार्यक्रम से वापस आने पर उन्होंने देखा कि गाड़ी के अंदर से बैग चोरी हो गया है। उनके बैग में दो मेडल थे। एक मेडल शौर्य अवार्ड वाला था। उनकी बेहतर उपलब्धियों के चलते उन्हें मिला था। इसकी सूचना उन्होंने तत्काल पुलिस को दी। पुलिस की एक टीम मौके पर आई और जांच शुरू की। मामले के जांच अधिकारी एसआई विनोद कुमार के अनुसार कर्नल ने यह नहीं बताया कि उन्हें शौर्य अवार्ड कैसे मिला। अब वे सहारनपुर जा चुके हैं। मामले की जांच की जा रही है। सीसीटीवी कैमरे की फुटेज की मदद ली जाएगी।
hin_Deva hin_Deva hin_Deva